Víctor Boluarte Medina

Víctor Boluarte Medina sutiyuq runaqa ( paqarisqa Lima llaqtapi) huk piruwanu Taripay amachaqmi, pulitikupas. Kunanqa Qusqu llaqtap kurakanmi kachkan.

Limapi paqarirqaspapas, Qusqu suyupi Pawqartampu llaqtachapi wiñarqan. Qusqu llaqtapi La Salle Yachaywasipi yacharqanqan, chaymantataq, 1983 watamanta, Mama Llaqtap San Antonio Abad Yachay Sunturninpim hayñi yachayta yachaqarqan, 1992 watapi taripay amachaq tukuspa. Lima llaqtapi Mama Llaqtap San Markus Hatun Yachay Sunturninpi 1994 watapi waki yachaqmi tukurqan, San Martín de Porres Yachay Sunturpitaq 2008 watapi kamachina yachaqmi.

Chiqarimay yachaq kaspa 1996 watamanta 1998 watakama Enafer S.A. nisqapaq llamk'arqan Urin Irruñanrayku. 1997 watamanta Mama Llaqtap San Antonio Abad Yachay Sunturninpi yachachiqmi kachkan, hinallataq 2017 watamanta Qusqupi Antikunap Yachay Sunturninpi.

 p'unchawmanta  p'unchawkama apristam karqan, 2003 watamanta 2006 watakama Qusqu pruwinsyap rihidurnin kaspa, Carlos Valencia kuraka kaptin. Chay partidupaq llamk'aspa, 2006 watapi akllanakuykunapi kuraka tukuyta munaspa manam ayparqanchu, tukuy akllaykunap 14.285%-llanta chaskispa, Marina Sequeiros atiptinmi. APRA partiduta saqirqaspa, 2018 watapi Tawantinsuyu Suyu Rikch'arimuypaq pruwinsya kuraka akllanakuykunapi atirqan akllaykunap 19.685%-ninwan,  Qusqu pruwinsyap kurakan tukuspa.

 munisipal kamachikuywan kamachirqan Qusqu, Qusqu willkasqam sutiyki nisqa Qusqu llaqtataki Qusqupi tukuy tukri ruraykunapi, tukuy yachaywasikunapipas takinanpaq Qusqu runasimipi.Entonarán Himno del Cusco en quechua de forma obligatoria en todo acto cívico. Diario Correo, .ORDENANZA MUNICIPAL N° 007 — 2019 — MPC. MUNICIPALIDAD PROVINCIAL DEL CUSCO, . Víctor Boluarteqa nin, Kastilla simipi, kimsantin hanllallillayuq hukllachasqa Urin Qichwa simipi ama takisqa kachunchu, pichqantin hanllalli Qusqu runasimipim takisqa kachun. Yachachiy ministru qhichwa qillqasqanta ama Ayakuchu qichwa simiman t'ikrachunchu, nispa.Agencia de Noticias Universal, Herlinda Ruelas Moscoso (red.): Víctor Boluarte anunció que no permitirá el agravio que dispone el ministerio de educación de modificar las letras del himno al Cusco al quechua ayacuchano. Radio Universal Cusco, .

Qhichwa Simi Hamut'ana Kuraq Sunturtam sinchita yanapan, Qusqu runasimita Qhapaq Simi ("Quechua imperial") sutinchaspa, Qusqu qhichwasimiqa pichqa hanllalliyuqmi (Qosqo qheswasimiqa pisqa hanllalliyoqmi), nispa. Víctor Boluarte Medina nirqan, Yachachiy Ministruman qillqasaq, ama kimsalla hanllalli qhichwata yachachinanpaq, nispa.Cusco defenderá el Quechua pentavocálico y rechaza imposición centralista. A primera hora, .Cusco protestará contra el ministerio de Educación que impone el quechua trivocálico. A primera hora, .

 Hawa t'inkikuna 
 Víctor Germán Boluarte Medina, historial partidario. Infogob,  ñawirisqa.
 Declaración jurada de vida del candidato, Jurado Nacional de Elecciones, 2016,  ñawirisqa.
 Hoja de vida del candidato. Jurado Nacional de Elecciones, 2018,  ñawirisqa.

 Pukyukuna 

Katiguriya:Qhari
Katiguriya:Paqarisqa 1965
Katiguriya:Pulitiku (Piruw)
Katiguriya:Taripay amachaq (Piruw)
Katiguriya:Apulliq (Piruw)
Katiguriya:Qusqu llaqtap kurakan
Katiguriya:Lima llaqtapi paqarisqa